Demokrácia és diverzitás az oktatásban
Főoldal > Demokrácia és diverzitás az oktatásban
Az ELTE PPK Neveléstudományi Intézete adott otthont április 25. és május 5. között az Erasmus+ ReCreaDe Reimagining Creative Democracy projekt első nemzetközi intenzív programjának.
A 10 napos programra 8 országból, a házigazda ELTE-vel együtt 8 egyetemről közel 50 résztvevő érkezett, hogy különböző workshopokon és feladatokon keresztül együtt gondolkodjanak a demokrácia és a diverzitás szerepéről, jelentőségéről az oktatásban.
A téma elméleti kereteinek feldolgozása után a hallgatók brit, észt, finn, magyar, német, osztrák, spanyol és svéd oktatók vezetésével, változatos tevékenységek során kerültek közelebb az iskolai demokrácia, a demokratikus osztályterem, a tanári kreativitás, az emberi és gyermekjogok, a kreatív tanulási környezet, valamint a demokratikus kultúra iskolai támogatásának témaköréhez.
a résztvevők 4 különböző jellegű budapesti iskolát látogattak meg.
A személyes tapasztalatok megosztásával és a közös reflexiókkal lehetőség nyílt az egyes európai oktatási rendszerek és gyakorlatok, illetve azok demokratikus jellegének összehasonlítására is.
Az ELTE-n a program szakmai felelőse Kopp Erika, a projektben Kálmán Orsolya és Salát Magdolna oktatók vesznek részt. Az Intenzív Program lebonyolításában két hallgató, Eszes Fruzsina és Pongor-Juhász Orsolya Anna segített.
Bővebb információ a ReCreaDe projektről